stanford-oval/wikipedia huggingface dataset:
Auringonpolttama

| Auringonpolttama |
| --- | --- |
 Olkainten osittain suojaama, auringonpolttama yläselkä.
Luokitus
ICD-10:  L55
ICD-9:  692.71
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Auringonpolttama on elävän kudoksen, kuten ihon, palovamma, jonka aiheuttaa liika altistuminen ultraviolettisäteilylle yleensä auringonvalosta saatuna. Tavanomaiset oireet ihmisillä ja eläimillä ovat punainen tai punertava ja kuumottava iho, yleinen raukeus ja lievä heikotus. Äärimmäisissä tapauksissa liika UV-säteily voi olla hengenvaarallista. Vähäisempi altistus UV-säteilylle tuottaa yleensä rusketuksen.
Liiallinen UV-säteily on ihokasvainten yleisin aiheuttaja. Aurinkovoiteen uskotaan laajalti suojaavan auringonpolttamalta, joskin joidenkin tutkijoiden mukaan se ei välttämättä suojaa tehokkaasti pahanlaatuiselta melanoomalta, jota aiheuttaa joko ultraviolettisäteilyn spektrin toinen osa tai jokin auringosta riippumaton tekijä. Vaatetusta pidetään parhaana keinona suojata ihoa. Maltillinen rusketus ilman palamista nostaa ihon melaniinin määrää ja voi siten myös suojata myöhemmältä auringonpolttamalta. Sekä auringonpolttaman että ruskettumisen aiheuttaa suora DNA-vaurio. Kun ihosolujen DNA tuhoutuu UV-säteilyn vaikutuksesta, tyypin I solukuolema käynnistyy ja iho korvautuu uudella. Pahanlaatuinen melanooma voi syntyä epäsuoran DNA-vaurion johdosta, jos vaurio ei korjaudu kunnolla. Auringonpolttama paranee hitaasti, joskin jotkin ihovoiteet voivat lievittää oireita.
Aiheesta muualla

Kuvia tai muita tiedostoja aiheesta Auringonpolttama Wikimedia Commonsissa
Bad Aiblingin junaturma

| Bad Aiblingin junaturma |
| --- | --- |
 Toinen onnettomuudessa mukana olleista junista kuvattuna vuonna 2015.
Päivämäärä:  9. helmikuuta 2016
Paikka:  Bad Aibling, Baijeri
Valtio:  Saksa
Liikennöitsijä(t):  Bayerische Oberlandbahn "Meridian"
Sijainti:  47.8486°N, 12.0295°E
Tiedot
Juna(t):  2
Bad Aiblingin junaturma tapahtui Bad Aiblingin kaupungissa Baijerin osavaltiossa Saksassa 9. helmikuuta 2016. Onnettomuus sattui kun kaksi lähiliikenteen junaa törmäsi toisiinsa yksiraiteisella rataosuudella puoli seitsemän jälkeen aamulla. Onnettomuudessa sai surmansa ainakin kymmenen ihmistä. Yli sata ihmistä loukkaantui turmassa.
Aiheesta muualla

Kuvia tai muita tiedostoja aiheesta Bad Aiblingin junaturma Wikimedia Commonsissa
Asfalttisoturit

| Asfalttisoturit Natsipaska |
| --- | --- | --- |

Studioalbumin tiedot
 Julkaistu: 2000
 Tyylilaji: punk, heavy metal
 Kesto: 45.26
 Levy-yhtiö: DHE Castle
Natsipaskan muut julkaisut
| Savo-Texas Sexmachine 1999 | Asfalttisoturit 2000 |   |
Asfalttisoturit on suomalaisen punk metal -yhtye Natsipaskan kolmas ja viimeiseksi jäänyt studioalbumi. Se julkaistiin vuonna 2000 levymerkillä DHE Castle.
Kappaleet

Peräkylän Elvis – 2.57
Paavo, viina ja rock'n roll – 1.21
Mikko – 2.50
Mattamusta paholainen – 4.37
Kaislikossa suhisee – 3.09
Kuokkavieras – 2.46
Minä vihaan sinua – 3.21
Marssilaisten vallankumous – 2.20
Kaunis ja rohkea – 2.27
Vappu pilalla – 4.00
Rock'n roll – 3.02
Pohjanpoika – 12.38
Kokoonpano

Patrik Mennander – laulu
Anssi Auvinen – kitara
Mika Kamppi – bassokitara
Sami Karppinen – rummut
Aiheesta muualla

Asfalttisoturit discogs.com -sivustolla
Atif Aslam

Atif Aslam vuonna 2015.
Atif Aslam (urduksi ‏عاطف اسلم‎) on pakistanilainen muusikko. Hän syntyi Wazirabadissa, Gujranwalassa 12. maaliskuuta, 1983 ja kävi koulunsa Lahoressa ja Rawalpindissa.
Hän on voittanut muun muassa seuraavat palkinnot:
Paras taustalaulaja, Paras debyyttilaulaja - Sahara Sangeet Awards (Intia)
Paras kappale, Paras sanoittaja, Paras sävellys - ARY Music Awards (Pakistan)
Halutuin mies - The Music Awards (Pakistan)
Levyt > Albumit

Jal Pari (heinäkuu 2004)
Doorie (joulukuu 2006)
Aiheesta muualla

Atif Aslam - Virallinen sivusto
Atif Aslam Internet Movie Databasessa. (englanniksi)
Atif Aslamin musiikkia Chutney Radiossa
Bad Bad Boy

| Bad Bad Boy |
| --- | --- |

Nimi:  Bad Bad Boy
Tekijä:  Tommi Toija
Valmistumisvuosi:  2013
Teostyyppi:  Veistos
Materiaali:  Betoni
Korkeus:  8,5  m
Sijainti:  Jätkäsaari, Suomi
Koordinaatit:  60°09′21″N 24°55′14″E﻿ / ﻿60.15581°N 24.92069°E﻿ / 60.15581; 24.92069
Bad Bad Boy on kuvanveistäjä Tommi Toijan tekemä vaaleanpunainen betoniveistos, joka esittää alastonta, virtsaavaa poikaa. Teos on kahdeksan ja puoli metriä korkea ja se painaa seitsemän ja puoli tonnia. Veistoksen vedenkierto on lämmitetty, joten poika voi virtsata myös pakkasella.  Teräsrungon päälle ruiskubetonilla tehty veistos tehtiin Ruotsissa.
Sijainnit

Teos tilattiin alun perin Örebrossa, Ruotsissa järjestettyyn julkisen taiteen OpenArt -tapahtumaan kesäksi 2013. Siellä Bad Bad Boy virtsasi jokeen lähellä Örebron linnaa olevassa puistossa.
Elokuussa 2014 Bad Bad Boy asennettiin Helsingin Kauppatorille, jossa se virtsasi mereen Stora Enson pääkonttorin ja Presidentinlinnan edustalla. Silloin se oli osa Amos Andersonin taidemuseossa järjestettyä Tommi Toijan näyttelyä Helsingin juhlaviikoilla. Siitä tuli yksi Helsingin kuvatuimpia kohteita.
Helmikuussa 2015 teos sijoitettiin Helsingin Jätkäsaareen, Verkkokauppa.comin edessä olevalle Tyynenmerenaukiolle.
Antonio Resines

| Antonio Resines |
| --- | --- |

Henkilötiedot
Koko nimi:  Antonio Fernández Resines
Syntynyt: 7. elokuuta 1954 (ikä 70) Torrelavega, Santander, Espanja
Näyttelijä
Merkittävät roolit:  Diego Serrano   (Serranon perhe)
Aiheesta muualla
IMDb 
Elonet
Antonio Fernández Resines (s. 7. elokuuta 1954 Torrelavega, Santanderin maakunta, Espanja) on espanjalainen näyttelijä. Hän on näytellyt muun muassa televisiosarjassa Serranon perhe asianajaja José Ramónin ja kotiäiti Amalian lasta. Hän on toiseksi vanhin viidestä sisaruksestaselvennä.[lähde? ]
Osittainen filmografia > Elokuvat

Ópera prima (1980)
Vecinos (1981)
La colmena (1982)
La línea del cielo (1983)
Sal gorda (1983)
Sé infiel y no mires con quién (1985)
Lulú de noche (1986)
La vida alegre (1987)
Moros y cristianos (1987)
Amanece, que no es poco (1988)
El vuelo de la paloma (1989)
El baile del pato (1989)
Todo por la pasta (1991)
Como ser mujer y no morir en el intento (1991)
La marrana (1992)
Acción mutante (1993)
Todos los hombres sois iguales (1994)
La ley de la frontera (1995)
Tranvía a la Malvarrosa (1996)
La buena estrella (1997)
Carreteras secundarias (1997)
El tiempo de la felicidad (1997)
La niña de tus ojos (suom. Unelmiesi tyttö) (1998)
Pídele cuentas al rey (2000)
El portero (2000)
La caja 507 (suom. Lokero 507) (2002)
Al sur de Granada (2002)
Marujas asesinas (2002)
El embrujo de Shanghai (2002)
Besos de gato (2003)
Trileros (2003)
El oro de Moscú (2003)
Dos tipos duros (2003)
Tánger (2004)
El mundo alrededor (2005)
Otros días vendrán (2005)
La dama boba (2006)
Celda 211 (2009)
Osittainen filmografia > Televisio

Eva y Adán: agencia matrimonial
Robles, investigador
Los ladrones van a la oficina (1993–1996)
La banda de Pérez (suom. Pérezin soittokunta) (1997)
A las once en casa (1998–1999)
Los Serrano (suom. Serranon perhe) (2003–2008)
Aiheesta muualla

Antonio Resines Internet Movie Databasessa. (englanniksi)
Bach-trumpetti

Nimitys bachtrumpetti viittaa alun perin 1800-luvulla kehitettyyn venttiilitrumpettiin, jonka tarkoituksena oli helpottaa barokkimusiikin korkeiden äänien tavalliselle trumpetille tuottamia haasteita. Esimerkkinä voidaan mainita Johann Sebastian Bachin Brandenburgilainen konsertto n:o 2. Ensimmäisen bachtrumpetin rakensi saksalainen Julius Kosleck vuonna 1884. Se oli A-vireinen, suoraputkinen kaksiventtiilinen soitinlähde tarkemmin?.
Nykyään Bach-trumpetiksi kutsutaan toisinaan B-vireistä piccolotrumpettia. Joissakin yhteyksissä nimitys saattaa viitata myös itävaltalais-amerikkalaisen Vincent Bachin nimeä kantaviin soittimiin.
August Eskelin

| August Reinhold Eskelin> Henkilötiedot |
| --- | --- |
Syntynyt: 15. kesäkuuta 1851 Kerava, Postlar
Kuollut: 17. helmikuuta 1927 (ikä 75) Tuusula, Ylitalo
Kansalaisuus:  suomalainen
Ammatti:  maanomistaja, viljelijä, palomies
Sukulaiset:  Martti Eho, pojan poika Risto Eho, pojan poika
Muut tiedot
Järjestö:  Keravan VPK
August Reinhold Eskelin (15. kesäkuuta 1851 Postlar, Kerava – 17. helmikuuta 1927 Ylitalo, Tuusula) oli suomalainen maanomistaja, tilallinen ja kievarin pitäjä. Eskelin oli Postlarin viljelijä vuosina 1869–1917, jonka jälkeen hän toimi Tuusulassa tunnetun Ylitalon tilan ja kestikievarin omistajana ja pitäjänä.
Elämäkerta

August Reinhold Eskelin syntyi 15. kesäkuuta 1851 Tuusulassa. Eskelin toimi Postlarin kruunutilan vuokraviljelijänä yli 40 vuotta, jonka jälkeen hän osti vaimolleen Henrika Eskelinille ja pojilleen Olof ja Eskil Eskelinille Tuusulasta Ylitalon tilan. Talolle kuului kievarivelvollisuus ja sen myötä myös hollikyyditykset, joita Eskelinin suku hoiti aina vuoteen 1955 asti, jolloin säädettiin asetus kievarien lopettamisesta.
August Eskelinin jälkeen Ylitalon tilaa pitivät hänen poikansa, jotka suomensivat nimensä muotoon Otto ja Esko Eho.
August Eskelin oli myös perustamassa Keravan vapaapalokuntaa, sekä puhelinlaitosta. Eskelin oli myös aktiivinen kunnallispolitiikassa. Vapaapalokunnassa Eskelin oli mukana yli 30 vuotta. Eskelin on haudattu sukuhautaan Tuusulaan Paijalan hautausmaalle. Hauta on yksi Paijalan hautausmaan merkittävistä hautamuistomerkeistä
Eskelin kuoli sydänkohtaukseen kotonaan Ylitalossa Tuusulassa vuonna 1927, 75-vuoden ikäisenä.
Bad Belzig

| Bad Belzig |
| --- | --- |
 vaakuna
 Bad Belzig
 Koordinaatit: 52°9′N, 12°36′E 
Valtio:  Saksa
Osavaltio:  Brandenburg
Piirikunta:  Potsdam-Mittelmark
Pinta-ala:  
 – Kokonaispinta-ala:  234,82 km²
Korkeus:  88 m
Väkiluku:  11 119 (2 012)
 – Väestötiheys:  47 as./km²
 
 Kaupungin verkkosivut  
Infobox OKVirheellinen NIMI-arvo: 
Kaupungin raatihuone.
Bad Belzigin sijainti Potsdam-Mittelmarkin piirikunnassa.
Bad Belzig on kaupunki Brandenburgin osavaltiossa, Saksassa. Se on Potsdam-Mittelmarkin piirikunnan pääkaupunki. Kaupungin asukasluku on 11 119 (2012).
Aiheesta muualla

Kuvia tai muita tiedostoja aiheesta Bad Belzig Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Bad Belzig
Käännös suomeksi
Asuncion (Pohjois-Mariaanit)

Asuncion
| --- | --- |
Sijainti:  Pohjoissaaret Pohjois-Mariaanit
Saariryhmä:  Mariaanit
Korkein kohta:  857 m
Pinta-ala:  7,31 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Asuncion on yksi Pohjois-Mariaanien saarista Tyynellämerellä. Se sijaitsee Agrihanin ja Maugsaarten välissä.
Asuncionin pinta-ala on 7,31 km². Saari on asumaton ja se muodostuu kerrostulivuoresta, jonka tiedetään purkautuneen ainakin kerran, vuonna 1906. Saaren korkein kohta on 857 metriä merenpinnasta. Asuncionia hallitaan osana pohjoisten saarten kuntaa.
Asuncion on 3,4 kilometriä pitkä ja enimmillään 2,6 kilometriä leveä. Paganille on matkaa 175 kilometriä.
Aiheesta muualla

Kuvia tai muita tiedostoja aiheesta Asuncion (Pohjois-Mariaanit) Wikimedia Commonsissa
Pohjois-Mariaanien saaret
Agrihan
Aguijan
Alamagan
Anatahan
Asuncion
Farallon de Medinilla
Farallon de Pajaros
Guguan
Maugsaaret
Pagan
Rota
Saipan
Sarigan
Tinian
Zealandia Bank
Barbara Ehrenreich

Barbara Ehrenreich
Barbara Ehrenreich (26. elokuuta 1941 – 1. syyskuuta 2022) oli yhdysvaltalainen toimittaja ja tietokirjailija.
Kirjassaan Nälkäpalkalla (2001) Ehrenreich kuvaa kuinka hän eli vähimmäispalkalla Yhdysvalloissa ja teoksessa Petetty keskiluokka (2005) hän kuvaa keskiluokkaisten valkokaulustyöläisten aseman rajua muuttumista yrityssaneerausten ja työn määräaikaistumisen myötä.
Suomennetut teokset

Nälkäpalkalla.  ((Nickel and Dimed. On (Not) Getting By in America, 2001.) Suomentanut Leena Tamminen)  Helsinki:  WSOY, 2003.  ISBN 951-0-27908-0.
Petetty keskiluokka.  ((Bait and Switch. The (Futile) Pursuit of the American Dream, 2005.) Suomentanut Natasha Vilokkinen)  Tampere:  Vastapaino, 2006.  ISBN 951-768-188-7.
Baceno

| Baceno |
| --- | --- |
 Baceno
 Baceno
 Koordinaatit: 46°15′N, 8°19′E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Stefano Costa
Pinta-ala:  
 – Maa:  77,27  km²
Korkeus:  665 (min. 538 - maks. 3 235) m
Väkiluku (2015):  918
 – Väestötiheys:  11,88  as./km²
Aikavyöhyke:  UTC+1
 – Kesäaika:  UTC+2
Postinumero:  28861
Suuntanumero(t):  0324
Infobox OKVirheellinen NIMI-arvo: 
Baceno on kunta Pohjois-Italiassa Verbano-Cusio-Ossolan maakunnassa Piemonten alueella. 
Bacenon naapurikunnat ovat Crodo, Formazza, Premia ja Varzo sekä sveitsiläiset Binn ja Grengiols.
Asfalttiviidakko (vuoden 1999 elokuva)

| Asfalttiviidakko> Asfalto |
| --- | --- |

Ohjaaja:  Daniel Calparsoro
Käsikirjoittaja:   Daniel Calparsoro  Santiago Tabernero  Frank Palacios 
Tuottaja:  José María Lara
Säveltäjä:  Nacho Mastretta Carlos Jean Najwa Nimri
Kuvaaja:  Josep María Civit
Leikkaaja:  Julia Juaniz
Pääosat:   Najwa Nimri  Juan Diego Botto  Gustavo Salmerón  Alfredo Villa 
Valmistustiedot
Valmistusmaa:  Espanja, Saksa, Ranska
Tuotantoyhtiö:   José María Lara P. C.  Albares Production  Sur Films  Televisión Española - TVE  Canal+ España 
Ensi-ilta:  1999
Kesto:  90 min
Alkuperäiskieli:  espanja
Aiheesta muualla
IMDb 
Elonet
AllMovie
Infobox OKNimi-testi OK: 
Asfalttiviidakko (Asfalto) on vuonna 1999 ensi-iltansa saanut Daniel Calparsoron ohjaama espanjalainen elokuva.
Juoni

Lucia (Najwa Nimri) ajelehtii kahden pikkuroiston, Chinon (Gustavo Salmeron) ja Charlyn (Juan Diego Botto) välillä. Kun huumekauppa epäonnistuu, Charly päätyy vankilaan kun taas Chino poliisiveljensä Antonion (Alfredo Villa) avulla itsekin poliisiksi. Charlyn vapauduttua vanha ystävä onkin vastapuolella.
Näyttelijät

| 0 | 1 | 2 |
| --- | --- | --- |
|  Najwa Nimri  | … |  Lucía   |
|  Juan Diego Botto  | … |  Charly   |
|  Gustavo Salmerón  | … |  Chino   |
|  Alfredo Villa  | … |  Antonio   |
|  Antonia San Juan  | … |  Clarita   |
Lähde:
Vastaanotto

Helsingin Sanomien Nyt-liitteessä Pertti Avola piti elokuvaa eräänlaisena rikollismaailmaan sijoitettuna  Jules ja Jim -muunnelmana. Lopputulos ei kuitenkaan häntä vakuuttanut, koska todellista sisältöä elokuvaan ei hänestä synny. ”Kolmen pikkuroiston pateettinen tarina on aika yhdentekevä, eikä henkilöihin tule kosketuspintaa.”
Ashland (Kentucky)

| Ashland |
| --- | --- |

 Koordinaatit: 38°27′50″N, 082°38′30″W 
Valtio:  Yhdysvallat
Osavaltio:  Kentucky
Piirikunta:  Boyd
Pinta-ala:  
 – Kokonaispinta-ala:  27.9 km²
 – Josta vettä:  0.1 km² 
Korkeus:  168 m
Väkiluku (2010):  21 683
 – Väestötiheys:  780 as./km²
Aikavyöhyke:  UTC-5 (kesäaika UTC-4)
Motto::  A proud past. A bright future.
Infobox OKVirheellinen NIMI-arvo: 
Ashland on kaupunki Kentuckyn osavaltion koilisosissa, Yhdysvalloissa. Se kuuluu Boydin piirikuntaan ja se on piirikunnan suurin kaupunki. Ashlandin väkiluku oli vuoden 2010 väestönlaskennassa 21 683. Kaupunki toimii tärkeänä taloudellisena ja lääketieteellisenä keskuksena Koilis-Kentuckylle. Se kuuluu Huntington-Ashland suurkaupunkialueeseen.
Kuvia kaupungista

Ashland Community and Technical College.
Paramount Arts Center.
Aiheesta muualla

Kuvia tai muita tiedostoja aiheesta Ashland (Kentucky) Wikimedia Commonsissa
Artjom Mikojan

| Artjom Mikojan> Артём Ива́нович Микоя́н Արտյոմ Հովհաննեսի Միկոյան |
| --- | --- |
 Artjom Mikojan vuoden 2000 armenialaisessa postimerkissä.
Henkilötiedot
Syntynyt: 5. elokuuta 1905 (J: 23. heinäkuuta) Sanahin, Armenia
Kuollut: 9. joulukuuta 1970 (65 vuotta) Moskova
Kansalaisuus:  Neuvostoliitto
Ammatti:  lentokoneinsinööri
Artjom Ivanovitš Mikojan (ven. Артём Ива́нович Микоя́н, arm. Արտյոմ Հովհաննեսի Միկոյան tai Անուշավան Հովհաննեսի Միկոյան; 5. elokuuta (J: 23. heinäkuuta) 1905 Sanahin, Armenia – 9. joulukuuta 1970 Moskova) oli neuvostoliittolainen, armenialaissyntyinen lentokonesuunnittelija, joka yhdessä Mihail Gurevitšin kanssa suunnitteli MiG-hävittäjät.
Ennen toista maailmansotaa

Mikojan kävi keskikoulua vastaavan koulun. Sen jälkeen hän meni Donin Rostoviin tehtaalle koneistajaksi, liittyi 1925 NKP:hen ja työskenteli sitten Moskovassa Dynamo-nimisessä tehtaassa. Suoritettuaan asepalvelukseen hän pääsi opiskelemaan Žukovskin ilmavoimien akatemiaan. Siellä hän suunnitteli ensimmäisen lentokoneensa ja valmistui 1937 insinööriksi. Hän työskenteli Polikarpovin suunnittelutoimistossa.
Toinen maailmansota

Mikojan nimitettiin vuonna 1939 Moskovaan perustetun lentokonesuunnittelutoimiston johtajaksi. Yhdessä Gurevitšin kanssa hän loi siitä Mikojan-Gurevitš-suunnittelutoimiston. Maaliskuussa 1942 se nimettiin seuraavilla nimillä: OKB MiG (Osoboje Konstruktorskoje Bjuro MiG), ANPK MiG (Aviatsionni nautšno-proizvodstvenni kompleks) ja OKO MiG.
Toinen maailmansota osoitti, ettei MiG-1-hävittäjä ollut kovin hyvä. Sen pohjalta kehitetty MiG-3 oli paljon parempi ja sitä käytettiin Neuvostoliiton ilmavoimissa suurina määrinä. MiG-5, 7 ja MiG-8 olivat lähinnä koekoneita.
Toisen maailmansodan jälkeen

Toisen maailmansodan jälkeen Neuvostoliitossa tehtiin versiota saksalaisten kehittämistä suihkukoneista, samoin kuin tehtiin samaan aikaan ainakin Ranskassa, Englannissa ja Ruotsissa. Ensimmäinen sarjatuotantokone oli MiG-9 vuonna 1946. I-270-prototyyppi perustui saksalaiseen hahmotelmaan ja käytti brittiläistä suihkumoottoria – siitä tuli etenkin Korean sodassa menestyksellinen MiG-15. Sen suorituskyky oli erinomainen ja yli 18 000 konetta valmistettiin. Vuodesta 1952 alkaen Mikojan kehitti koneeseen sopivan ohjuksen.
Mikojan oli suunnittelutoimiston johdossa, kun se suunnitteli useita maailmanennätyksiä saavuttaneen ja suuria määriä valmistetun MiG-21-hävittäjän. Hän opetti Moskovan ilmailuinstituutissa.
Hän sai kahdesti Neuvostoliiton korkeimman siviilikunniamerkin, Sosialistisen työn sankarin arvonimen. Leninin kunniamerkki ja Stalin-palkinto kumpikin myönnettiin hänelle kuudesti.
Artjom Mikojanin isoveli Anastas Mikojan oli korkea-arvoinen neuvostopoliitikko 1950- ja 1960-luvuilla.
Mikojanin kuoltua suunnittelutoimiston nimi muuttui muotoon Mikojan, mutta koneiden tyyppi säilyi MiGinä.
Auguste Barbier

| Auguste Barbier |
| --- | --- |
 Auguste Barbier
Henkilötiedot
Syntynyt: 1805
Kuollut: 1882 (76–77 vuotta)
Kansalaisuus:  Ranska
Ammatti:  kirjailija
Kirjailija
Äidinkieli: ranska
Tuotannon kieli: ranska
Esikoisteos:  Iambes
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Auguste Barbier (1805–1882) oli vallankumouksen innoittama ranskalainen kirjailija. Barbier julkaisi heti heinäkuun vallankumouksen jälkeen Iambes, joissa hän värikkäästi ja kuvallisen kaunopuheisesti ruoski aikansa siveellistä rappiotilaa. Vaikka hänen myöhemmät runokokoelmansa olivat muodoltaan taidokkaampia, ne eivät enää kohonneet esikoiskokoelman rinnalle. Niitä olivat Il Pianto ja Lazare, joista edellinen käsittelee Italian oloja, jälkimmäinen Englannin.
Suomennettu runo

"Michelangelo", suom. V. A. Koskenniemi. "Ranskalaista lyriikkaa", Aika 1908: 18, s. 653–654 (digitoidut sivut 36–37) Aika, Digitaalinen lehtiarkisto
Aiheesta muualla

Kuvia tai muita tiedostoja aiheesta Auguste Barbier Wikimedia Commonsissa
Auguste Bravais

| Auguste Bravais |
| --- | --- |

Henkilötiedot
Syntynyt: 8. helmikuuta 1811 Annonay, Ardèche, Ranska
Kuollut: 7. marraskuuta 1863 (52 vuotta) Le Chesnay, Île-de-France, Ranska
Koulutus ja ura
Tutkimusalue:  Fysiikka
   
Auguste Bravais (8. helmikuuta 1811 Annonay, Ardèche, Ranska – 7. marraskuuta 1863 Le Chesnay, Île-de-France, Ranska) oli ranskalainen monipuolinen fyysikko, joka tunnetaan työstään kristallografian alalla. Bravais'n hilat on nimetty hänen mukaansa.
Elämä ja ura

Bravais suoritti klassisen koulutuksen Collège Stanislasissa Pariisissa ja väitteli tohtoriksi Lyonissa vuonna 1837. Hän oli ensin merivoimien upseeri, sitten tähtitieteen professori Lyonin yliopistossa. Vuonna 1845 hänet nimitettiin fysiikan professoriksi École Polytechniqueen. Vuonna 1854 hänet otettiin Pariisin Académie des Sciencesin maantieteen ja merenkulun jaostoon.
Hänen tieteelliseen toimintaansa kuului erityisesti meteorologian ja kristallografian parissa työskentelyä, jota varten hän teki tieteellisiä matkoja eri puolille maailmaa. Laivastossa hän osallistui hydrografisiin tutkimuksiin Algerian rannikolla. Hän oli mukana suuressa ranskalaisessa retkikunnassa, joka lähetettiin Färsaarille, Pohjois-Skandinaviaan ja Islantiin vuosina 1838-1840, ja jossa Bravais kiinnitti huomiota maankohoamisilmiöön ja arktiseen ilmastoon. Lars Levi Laestadius toimi ranskalaisten oppaana Lapissa.
Bravais herätti uudelleen kiinnostuksen kiteiden ulkoisten muotojen ja niiden sisäisten rakenteiden tutkimiseen. Vuonna 1850 hän todisti, että on olemassa 14 mahdollista kidehilatyyppiä. Lukuisat muut kirjat ja artikkelit kuvastavat Bravais'n tutkimuksia erilaisista aiheista kuin magnetismi, tilastotiede, revontulet, haloilmiö, kasvimaantiede, tähtitiede ja hydrografia.
Aiheesta muualla

Kuvia tai muita tiedostoja aiheesta Auguste Bravais Wikimedia Commonsissa
Ashlandin piirikunta

Ashlandin piirikunta on piirikunta Ohiossa, Yhdysvalloissa, joka on nimetty poliitikko Henry Clayn kotitalon mukaan. Sen suurin kaupunki on Ashland.
Maantiede

Ashlandin naapuripiirikuntia ovat Lorain pohjoisessa, Medina koillisessa, Wayne idässä, Holmes kaakossa, Knox lounaassa, Richland lännessä ja Huron luoteessa.
Väestö

Piirikunnassa oli vuoden 2010 väestönlaskennassa 53 139 ihmistä. Etniset ryhmät jakautuvat valkoisiin, joita on 97,3%, mustiin (0,9%), alkuperäisamerikkalaisiin (0,2%) ja aasialaisiin (0,6%).
Kotitalouden mediaanitulo on 45 641 ja köyhyysrajan alapuolella oli 14,6% väestöstä vuosina 2007–2011.
Ashland County Courthouse, Ashlandin piirikunta
Bertat

Bertamuusikkoja hääseremoniassa.
Bertat ovat Sudanissa ja Etiopiassa asuva nilosaharalaista kieltä puhuva kansa. Vuonna 1983 bertoja ja heidän sukukansojaan arvioitiin olevan Sudanissa 60 000 ja Etiopiassa 70 000 henkeä. Pääelinkeinoja ovat maanviljely, karjanhoito, kalastus ja keräilytalous. Uskonto on sunnalainen islam. Suurin osa miehistä osaa arabiaa.
Berta Ambrož

| Berta Ambrož |
| --- | --- |
 Berta Ambrož Opatija-festivaalilla 1965
Henkilötiedot
Syntynyt: 29. lokakuuta 1944 Kranj, Slovenian ST, Jugoslavia
Kuollut: 1. heinäkuuta 2003 (58 vuotta) Ljubljana, Slovenia
Muusikko
Tyylilajit:  popmusiikki 
  [ Muokkaa Wikidatassa ] [ ohje ]  
Berta Ambrož (29. lokakuuta 1944 – 1. heinäkuuta 2003) oli jugoslavialainen laulaja. Hän teki julkiset ensiesiintymisensä 1965 slovenialaisilla Slovenska popevka- ja Opatijski-festivaaleilla. Ambrož voitti Jugoslavian karsintana Eurovision laulukilpailuun 1966 toimineen Jugovizija 1966 -laulukilpailun kappaleella Brez besed ja edusti näin Jugoslaviaa Eurovision laulukilpailussa. Ambrož esitti karsintakilpailussa myös kappaleen Sanjala sam, joka jäi jaetulle kymmenennelle sijalle. Kansainvälisessä Eurovision laulukilpailussa Ambrož sijoittui jaetulle seitsemännelle sijalle 18 kilpailijan joukosta.
August Erlingmark

August Erlingmark (s. 22. huhtikuuta 1998) on ruotsalainen jalkapalloilija, joka pelaa IFK Göteborgissa Allsvenskanissa .
Maajoukkueura

Erlingmark debytoi 12. tammikuuta 2020 Ruotsin A-maajoukkueessa voitolla 1-0 Kosovossa .
Perhe

August on IFK Göteborgin legendan Magnus Erlingmarkin poika, joka pelasi seuralle 278 Allsvenskanin ottelua ja otti MM-pronssia vuonna 1994.